| PRIUILEGIUM GENERALE DE POSSESSIONIBUS ECCLESIE | Alexander episcopus , seruus seruorum Dei , dilectis filiis Guidoni abbati monasterii Sancti Nichasii eiusque fratribus tam presentibus quam futuris regularem uitam professis in perpetuum . Religiosam uitam eligentibus apostolicum conuenit adesse presidium ne forte cuiuslibet temeritatis incursus aut eos a proposito reuocet aut robur quod absit facie religionis infringat . Quo cura dilecti in Domino filii , uestris iustis postulationibus clementer munimus et prefatum monasterium in quo diuino mancipati estis obsequio sub beati Petri et nostra protextione suscipimus et presentis scripti patrocinio communimus statuentes ut quascumque possessiones quecumque bona idem monasterium in presentiarum , iuste et canonice possidet aut in futurum concessione pontificum , largitione regum uel principum , oblatione fidelium seu aliis iustis modis prestante domino poterit adispici firma uobis uestrisque successoribus et illibata permaneant . In quibus hec propriis duximus exprimendas uocabulis uillam Sancti Hylarii sicut ecclesia uestra quiete et sine calumpnia a centum quatuor annis noscitur possedisse cum manso indominicato , terris adiacentibus et pascuis et omnibus exitibus uille , cum banno et iusticia et sedibus molendinorum tam in uilla quam extra uillam et cursum F aque , et toto piscatorio , a diuisione territorii Montis Sancti Remigii usque ad lapideam metam Sancti Hylarii uersus Sanctum Martinum que omnia ab omni humana calumpnia atque exactione liberrima Geruasius quondam Remorum archiepiscopus a quibusdam militibus comparauit et ecclesie Sancti Nichasii perpetuo iure possidenda , sub auctoritate priuilegii Philippi quondam regis Francorum contradidit ; casam ecclesie de Monte Sancti Remigii | ; decimam de Buriniaco Monte per manus archiepiscopi Henrici a Petro milite de Arpi redemptam ; donum terre uel nemoris quod Petrus de Curtensis dedit Sancto Nichasio pro matre sua Heluide ad censum XII denariorum ad Pascha soluendum ; totam siluam a cultura monachorum de Ham usque ad Peruez quam Petrus de Monte Corneto dedit ecclesie de Ham in die dedicationis eius ; totam uillam de Ham cum ecclesia et molendino , cum banno et iusticia , seruis et ancillis , pratis , terris et siluis et liberis exitibus eiusdem uille ; totam decimam de Arcies ; totam ecclesiam de Clerum et capellaniam de Monte Corneto ; ecclesiam de Lunis ; capellam de Sulmone et dimidium case de Monte Arceio ; terram de Ursini quam Reinerus et frater eius dederunt et decem et octo denarios intrante maio , et duos sextarios frumenti in brunali festo sancti Thome soluenda apud Sulmonem que dedit Elizabeth pro anima uiri sui , Gothuini ; altare de Buri cum tota decima , preter octauam partem ; altare de Altouillari secus Antineium cum tertia parte maioris atque minoris decime totius circumiacentis territorii ; ecclesiam de Nogento cum decimis et pertinentiis suis ; ecclesiam de Curte Monasteriali , cum decimis de Nocumento et omnes culturas quas Sanctus Nichasius tenet sine censu in eodem territorio , pertinentes ad dotem altaris ; alodium Milonis Haterel in Burini Monte cum manso indominicato , terris cultis et incultis , siluis et pascuis , cursu aque et piscatura et sedem molendini et horum omnium banno et iusticia ; altare eiusdem uille ; ecclesiam de Uilerzeto cum tota decima et uno manso terre arabilis ; in burgo Sancti Nichasii portagium , roagium , modiagium , sextellagium et theonieum cum banno et iusticia et furno bannato ; in Castello Portuensi , terras arabiles post Sanctum Martinum centum solidis a Boisello , milite emptas ; ad Sanctum Petrum super Auam terras a Blihardo , milite de Turro sexaginta solidis emptas cum medietate molendini ; ad Sarnai citra altari , dimidiam carrucam terre arabilis cum banno et iusticia et theloneo et sex falcaturas prati et terciam partem piscatorii et cursus aque ; molendinum de Bethana Curte cum piscatorio usque ad Salices comitis ; Sennicurtem cum ecclesia et tribus appendiciis suis Ratauilla 16 , Mellofonte et Calmontana ; ad Sancti Germani Montem , dimidiam carrucatam terre arabilis cum tota decima ; altare de Buxito cum dote sua ; altare de Sancto Basolo cum dote sua ; altare Sancti Martini de Cappa cum dote sua ; altare de Buxuil ; molendinum de Almeri Curte ; ecclesiam de Guns cum manso Roberti de Corbentio ab omni exactione et consuetudine liberam ; ecclesiam de Ceris cum dote sua , ab omni exactione coturorum G et totius consuetudinis seruilis liberam , cum pascuit | et aisantiis uille et tota decima , preter duas partes quarte partis ; preterea concordiam que inter nos et moniales Sancti Petri in presentia sancte recordationis patris et predecessoris nostri , Eugenii pape , facta est , nichilominus confirmamus et in perpetuum ratam manere sancimus . Que uidelicet in hunc modum formata est ; tota calciata que est iuxta chastrum ' de Thur , erit ecclesie Sancti Nichasii , iure parrochiali , eique omnes eiusdem calciate habitatores parrochialia iura cum integritate persoluent ; omnes uero qui in domibus que extra portam ipsius calciate sunt et quicumque de cetero inter ipsas domos et ecclesiam Beati Petri de Iandincurte habitauerint , parrochiani erunt ecclesie Sancti Petri ; quicquid habitatores calciate persoluebant abbatisse Sancti Petri , de ortis siue de domibus ipsius calciate aut aliis , ecclesie Sancti Nichasii persoluent et decimas et alia iura parrochialia que ecclesie Sancti Nichasii , prout dictum est , debent persolui et quoniam abbatissa Sancti Petri renuntiauit liti calciato super iure parrochiali in manu abbatis Sancti Nichasii , abbas remisit ei nouem sextarios annone , quorum sex abbatissa pro molendinis , tres uero pro quadam cultura ecclesie Sancti Nichasii annis singulis persoluebat ; sane noualium uestrorum que propriis manibus aut sumptibus colitis , siue de nutrimentis uestrorum animalium , nullus a uobis decimas presumat exigere . Obeunte uero te nunc eiusdem loci abbate uel tuorumque quolibet successorum , nullus ibi qualibet subreptionis astutia seu uiolentia preponatur , nisiquem fratres communi consensu , uel fratrum maior pars consilii sanioris secundum Deum et Beati Benedicti regulam prouiderint eligendum ; decernimus ergo ut nulli omnino hominum liceat supradictum monasterium temere perturbare , aut eius possessiones auferre uel ablatas retinere , minuere seu quibuslibet uexationibus fatigare , sed illibata omnia et integra conseruentur eorum pro quorum gubernatione et sustentatione concessa sunt usibus commodis profutura , salua sedis apostolice auctoritate et diocesani episcopi canonica iusticia . Si qua igitur , in futurum , ecclesiastica secularisue persona hanc nostre constitutionis paginam sciens contra eam temere uenire temptauerit , secundo tertioue commonita nisi presumptionem suam congrua satisfactione correxerit potestatis honorisque sui dignitate careat reamque se diuino iusticio existere de perpetrata iniquitate cognoscat et a Sacratissimo Corpore ac Sanguine Dei et Domini Redemptoris Nostri Ihesu Christi aliena fiat atque in extremo examine districte ultioni subiaceat ; cunctis autem eidem loco sua iura seruantibus sit pax Domini Ihesu Christi quatinus et hic fructum bone actionis percipiant et apud districtum iudicem premia ecclesie pacis inueniant . Amen . Ego Alexander Catholice Ecclesie episcopus . Ego Hubaldus presbyter cardinalis tituli Sancte Crucis in Iherusalem . Ego Iohannes presbyter cardinalis tituli Sancte Anastasie . Ego Albertus presbyter cardinalis tituli Sancti Laurentii in Lutina . Ego Boso presbyter cardinalis tituli Sancte Pudentiane tituli pastoris . Ego Petrus presbyter cardinalis tituli Sancti Laurentii in Damaso . Ego Iohannes presbyter cardinalis tituli Sancti Marci . Ego Theodinus presbyter cardinalis Sancti Uitalis inter uestine . Ego Hubaldus Hostiensis episcopus . Ego Bernardus Portuensis et Sancte Rufine episcopus . Ego Conradus Moguntinus episcopusI archiepiscopus et Sabiensis episcopus . Ego Arditio diaconus cardinalis Sancti Theobri . Ego Hugo diaconus cardinalis Sancti Heustachii iuxta templum Agrippe . Datum Beneuenti per manum Gratiani Sancte Romane Ecclesie subdiaconi et notarii , UI idus februarii , indictione IIa , Incarnationis dominice anno M ° C ° LXUIII ° ; pontificatus uero domini Alexandri pape III anno X ° .